Document ID: 32003R0359

32003R0359
L 053/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 359/2003 НА КОМИСИЯТА
от 27 февруари 2003 година
за изменение на Регламент (ЕО) № 2771/1999 за определяне на подробни правила за прилагането на Регламент (ЕО) № 1255/1999 относно интервенцията на пазара на масло и сметана
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), последно изменен с Регламент (ЕО) № 509/2002 на Комисията (2), и по-специално член 10 от него,
като има предвид, че:
(1)
Член 6, параграф 3, трета алинея от Регламент (ЕО) № 1255/1999 предвижда, че помощта за частно складиране на масло може да бъде увеличена в случаите, в които към момента на изваждане от склад на пазара е възникнала непредвидима към момента на внасянето на склад неблагоприятна промяна.
(2)
За прилагането на тази разпоредба член 38 от Регламент (ЕО) № 2771/1999 на Комисията (3), последно изменен с Регламент (ЕО) № 1614/2001 (4), предвижда при определени условия помощта да бъде увеличавана или намалявана, ако максималната изкупна цена, която е определена чрез търг и е изразена в еуро, а за страните, които не участват в системата на единната валута - в национална валута, не е същата в последния ден от договорния срок, както в първия ден.
(3)
Тъй като намаленията в интервенционната цена вече са фиксирани до 2007 г. в член 4 от Регламент (ЕО) № 1255/1999, са предвидими намаления в максималната изкупна цена и в пазарната цена.
(4)
Без да се засяга правомощието на Комисията, съгласно процедурата по член 42 от Регламент (ЕО) № 1255/1999, да увеличава помощта за частно складиране на масло, когато условията, определени в член 6, параграф 3, трета алинея, са изпълнени, параграфи 2 и 3 от член 38 от Регламент (ЕО) № 2771/1999 следва да бъдат заличени.
(5)
Регламент (ЕО) № 2771/1999 следва съответно да бъде изменен.
(6)
Управителният комитет по млякото и млечните продукти не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Параграфи 2 и 3 от член 38 от Регламент (ЕО) № 2771/1999 се заличават.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 февруари 2003 година.

Labels: 2
3
17